** บันทึกข้อความ**

**ส่วนราชการ** สำนักปลัดเทศบาลตำบลมะกรูดโทร 073-432-022

**ที่**  ปน 53601/  **วันที่** 8 ตุลาคม 2563

**เรื่อง** รายงานผลการดำเนินงานตามมาตรการประหยัดพลังงาน ของสำนักงานเทศบาลตำบลมะกรูด รอบ 12 เดือน

**เรียน**  พลังงานจังหวัดปัตตานี (ประธานคณะทำงานลดการใช้พลังงาน)

 เมื่อวันที่ 8 ตุลาคม 2563 คณะทำงานลดการใช้พลังงาน ได้ประชุมติดตามผลการดำเนินการตามมาตรการลดการใช้ไฟฟ้าและน้ำมันเชื้อเพลิง ของสำนักงานเทศบาลตำบลมะกรูด รอบ 12 เดือน (ตั้งแต่ 1 กันยายน 2562 – 30 กันยายน 2563) มีผลการดำเนินการ ดังนี้

1. แนวทางและมาตรการประหยัดพลังงานเพื่อลดการใช้พลังงานไฟฟ้า

|  |  |  |
| --- | --- | --- |
| **ที่** | **รายการ** | **การลดใช้ไฟฟ้า** |
| **แนวทาง** | **มาตรการ** | **ผลการดำเนินงาน** |
| 1 | ไฟฟ้าแสงสว่าง | ลดสัดส่วนการใช้งาน | 1.เปิด-ปิดไฟฟ้าแสงสว่างเท่าที่จำเป็น  | เป็นไปตามมาตรการ |
| 2.ปิดไฟเมื่อไม่มีผู้ปฏิบัติงาน | เป็นไปตามมาตรการ |
| ดูแลรักษา | 3.ทำความสะอาดหลอดไฟและโคมไฟทุก 3 เดือน | เป็นไปตามมาตรการ |
|  2  | คอมพิวเตอร์ | สร้างนิสัยการใช้งาน | 1.ปิดเครื่องคอมพิวเตอร์ เมื่อไม่ใช้งานเกิน 1 ชั่วโมง | เป็นไปตามมาตรการ |
| 2.ปิดจอภาพเมื่อไม่ใช้งานคอมพิวเตอร์นานกว่า 15 นาที | เป็นไปตามมาตรการ |
| 3.ใช้เครื่องคอมพิวเตอร์และอุปกรณ์ประกอบเพื่อประโยชน์ของทางราชการ | เป็นไปตามมาตรการ |
| 3 | เครื่องปรับอากาศ | ลดสัดส่วนการใช้งาน | 1.ตั้งอุณหภูมิเครื่องปรับอากาศไว้ที่ 25/26 องศาเซลเซียส | เป็นไปตามมาตรการ |
| 2.เปิดพัดลมช่วยเพื่อให้เครื่องปรับอากาศทำงานน้อยลง | เป็นไปตามมาตรการ |
| 3.กำหนดเวลา เปิด-ปิด -ช่วงเช้า เปิด 09.00 – 11.30 น. -ช่วงบ่าย เปิด 13.00 – 15.30 น. | เป็นไปตามมาตรการ |
| 4.ปิดประตู-หน้าต่าง ช่วงเปิดเครื่องปรับอากาศตลอดเวลา | เป็นไปตามมาตรการ |
| ดูแลรักษา | 5.ทำความสะอาดแผ่นกรองอากาศ 6 เดือน/ครั้ง | เป็นไปตามมาตรการ |
| 4 | เครื่องพิมพ์ (Printer) | สร้างนิสัยการใช้งาน | 1.ตรวจทานข้อความบนจอให้ถูกต้องก่อนสั่งพิมพ์ | เป็นไปตามมาตรการ |
| 2.เลือกการพิมพ์แบบประหยัด | เป็นไปตามมาตรการ |
| 3.ปิดเครื่องพิมพ์ (Printer) เมื่อไม่ใช้งาน | เป็นไปตามมาตรการ |
| 4.ติดตั้งเครือข่ายเชื่อมโยงการทำงานของเครื่องคอมพิวเตอร์และเครื่องพิมพ์ เพื่อใช้เครื่องพิมพ์ร่วมกัน | เป็นไปตามมาตรการ |
| 5 | กระติกน้ำร้อน | สร้างนิสัยการใช้งาน | 1.ไม่วางกระติกน้ำร้อนในห้องปรับอากาศ | เป็นไปตามมาตรการ |
| 2.ไม่นำน้ำเย็นไปต้ม | เป็นไปตามมาตรการ |
| 3.ถอดปลั๊กเมื่อไม่ใช้งาน | เป็นไปตามมาตรการ |
| 4.เสียบปลั๊กกระติกน้ำร้อนให้เป็นเวลา -ช่วงเช้า 08.30 -09.30 น. -ช่วงบ่าย 14.00 – 15.00 น. | เป็นไปตามมาตรการ |
| 6 | เครื่องถ่ายเอกสาร | สร้างนิสัยการใช้งาน | 1.เลือกใช้เครื่องถ่ายเอกสารที่มีระบบประหยัดพลังงาน Energy Saver | เป็นไปตามมาตรการ |
| 2.กดปุ่มพักเครื่องถ่ายเอกสารเมื่อไม่ใช้งาน | เป็นไปตามมาตรการ |
| 3.ปิด-ถอดปลั๊กทุกครั้งเมื่อไม่ใช้งาน | เป็นไปตามมาตรการ |
| 4.ไม่ตั้งเครื่องถ่ายเอกสารในห้องปรับอากาศ | เป็นไปตามมาตรการ |

2.      แนวทางและมาตรการประหยัดพลังงานเพื่อลดการใช้น้ำมันเชื้อเพลิง ดังนี้

|  |  |  |
| --- | --- | --- |
| **ที่** | **รายการ** | **การลดใช้น้ำมันเชื้อเพลิง** |
| **แนวทาง** | **มาตรการ** | **ผลการดำเนินงาน** |
| 1 | รถยนต์ราชการ | สร้างนิสัยการใช้งาน | 1.ขับรถในความเร็วที่กำหนด | เป็นไปตามมาตรการ |
| 2.ขออนุญาตใช้รถยนต์ราชการก่อนปฏิบัติราชการล่วงหน้า  3 ชั่วโมง เพื่อวางแผนการใช้รถยนต์ร่วมกัน | เป็นไปตามมาตรการ |
| 3.วางแผนเส้นทางก่อนการเดินทางทุกครั้ง | เป็นไปตามมาตรการ |
| 4.ดับเครื่องยนต์ เมื่อจอดนานเกิน 15 นาที | เป็นไปตามมาตรการ |
| ดูแลรักษา | 1.ตรวจเช็คสภาพเครื่องยนต์ให้อยู่ในสภาพที่ดีก่อนออกปฏิบัติงาน | เป็นไปตามมาตรการ |
| 2.ตรวจเช็คสมรรถนะของรถยนต์ ทุกระยะ 5,000 กิโลเมตร | เป็นไปตามมาตรการ |
| ปฏิบัติตามระเบียบการใช้รถยนต์ราชการ | 1.ขออนุมัติการใช้รถยนต์ราชการทุกครั้งที่ใช้รถ | เป็นไปตามมาตรการ |
| 2.บันทึกระยะทางการใช้รถยนต์ราชการทุกครั้งที่ใช้รถ | เป็นไปตามมาตรการ |
| 3.ประเมินการใช้น้ำมันเชื้อเพลิงต่อระยะทางของรถทุกคัน | เป็นไปตามมาตรการ |

3.ปริมาณไฟฟ้าและน้ำมันเชื้อเพลิงที่ใช้จริงของ สำนักงานพลังงานจังหวัดปัตตานี รอบ 12 เดือน (ตั้งแต่ 1 กันยายน 2562 ถึง 31 สิงหาคม 2563) เปรียบเทียบกับค่ามาตรฐานการจัดการใช้พลังงานในหน่วยงานภาครัฐ (ใช้ข้อมูลจากฐานข้อมูล www.e-report.energy.go.th ของ สำนักงานนโยบายและแผนพลังงาน (สนพ.) กระทรวงพลังงาน ได้ดังนี้

|  |  |
| --- | --- |
| **ชนิดพลังงาน** | **รอบ 12 เดือน (ตั้งแต่ 1 กันยายน 2562 ถึง 31 สิงหาคม 2563)** |
| **ปริมาณที่ควรจะเป็น****ตามปัจจัย (ค่ามาตรฐาน)** | **ปริมาณที่ใช้จริง** | **เปรียบเทียบ****ปริมาณที่ใช้จริงกับค่ามาตรฐาน** |
| ไฟฟ้า | 57,022.48 kWh | 35,339 kWh | น้อยกว่าค่า มฐ. 21,683.48 kWh = 38.03 % |
| น้ำมันเชื้อเพลิง | 11,533.44 ลิตร | 4,259.98 ลิตร | น้อยกว่าค่า มฐ. = 7,273.46 ลิตร = 63.06 % |

จึงเรียนมาเพื่อโปรดทราบ

ลงชื่อ ผู้รายงาน

 (นางสาวกวินทรา มาหมัด)

 **ทราบ**

 (นายมนตรี ดอเลาะ )

 นายกเทศมนตรีตำบลมะกรูด

 ประธานคณะทำงานลดการใช้พลังงาน

 นักวิเคราะห์นโยบายและแผนปฏิบัติการ

 คณะทำงานและเลขานุการ

**รายงานการประชุม**

**คณะทำงานลดการใช้พลังงาน ในโครงการลดการใช้พลังงานในภาครัฐ**

**ของสำนักงานเทศบาลตำบลมะกรูด**

**ครั้งที่ 1/2563**

**วันพฤหัสบดีที่ 7 ตุลาคม พ.ศ. 2562 เวลา 13.30 น.**

**ณ ห้องประชุมเทศบาลตำบลมะกรูด**

**ผู้เข้าร่วมประชุม**

 1. นายมนตรี ดอเลาะ ตำแหน่งนายกเทศมนตรี ประธานคณะทำงาน

2. นายสมภพ พัฒนคง รองนายกเทศมนตรี คณะทำงาน

 3. นางนวลฉวี พรหมนิมิต รองนายกเทศมนตรี คณะทำงาน

4. นายธเนศ กาญจนบูรภิภพ ปลัดเทศบาล คณะทำงาน

 5. นายสายันห์ แก้วมณี ผู้อำนวยการกองช่าง คณะทำงาน

 ๖. นางสาวกณิการ์ แก้วเคียง ผู้อำนวยการกองคลัง คณะทำงาน

๗. นางสาวจิราภรณ์ อินทรสกุล หัวหน้าสำนักปลัด คณะทำงาน

๘. นางผาณิต เพชรมณี นักวิชาการศึกษา คณะทำงาน

๙. นางสาวกวิทรา มาหมัด นักวิเคราะห์นโยบายฯ คณะทำงานและเลขานุการ

10. นางมารีเยาะ แปะแนะ พนักงานจ้างทั่วไป คณะทำงานและผู้ช่วยเลขานุการ

**ผู้ไม่เข้าร่วมประชุม** -

**เริ่มประชุมเวลา** 13.30 น.

**ระเบียบวาระที่ 1 เรื่องประธานแจ้งที่ประชุมทราบ**

-ไม่มี-

**ระเบียบวาระที่ 2 เรื่องเพื่อทราบ**

-ไม่มี-

**ระเบียบวาระที่ 3** **เรื่องเพื่อพิจารณา**3

**ประธาน**  1. โครงการลดการใช้พลังงานในภาครัฐ ประจำปี 2562

**นางสาวกวินทรา มาหมัด** ได้ทำการแต่งตั้งคำสั่งคณะทำงานลดการใช้พลังงาน และมาตรการประหยัดพลังงาน คำสั่งสำนักงานเทศบาลตำบลมะกรูด ที่ 521/251 ลงวันที่ 12 ตุลาคม พ.ศ.2561

 **แผนงานที่กำลังดำเนินการ**

**ประธาน**  การติดตามมาตรการประหยัดพลังงาน ปี 2562 (รอบ 12 เดือน)

**นางสาวกวินทรา มาหมัด**  ผลการติดตามมาตรการประหยัดพลังงาน ปี 2562 (รอบ 12 เดือน) มีดังนี้

|  |  |
| --- | --- |
| **ชนิดพลังงาน** | **รอบ 12 เดือน (ตั้งแต่ 1 ตุลาคม 2561 ถึง 30 กันยายน 2562)** |
| **ปริมาณที่ควรจะเป็น****ตามปัจจัย (ค่ามาตรฐาน)** | **ปริมาณที่ใช้จริง** | **เปรียบเทียบ****ปริมาณที่ใช้จริงกับค่ามาตรฐาน** |
| ไฟฟ้า | 32,283.93 kWh | 6,669.00 kWh | น้อยกว่าค่า มฐ. = 25,614.93 kWh = 79.34 % |
| น้ำมันเชื้อเพลิง | 4,868.85 ลิตร | 4,886.85 ลิตร | สูงกว่าค่า มฐ. = -18 ลิตร = -0.37 % |

และ ตามประกาศสำนักงานพลังงานจังหวัดปัตตานี เรื่อง มาตรการประหยัดพลังงาน ที่ 007 / 2558 ลงวันที่ 20 มีนาคม 2558 ซึ่งได้กำหนดมาตรการแนวทางในการประหยัดพลังงานและได้กำหนดผู้รับผิดชอบในแต่ละด้านนั้น ไม่ทราบว่าในแต่ละมาตรการเป็นอย่างไร มีปัญหาในการปฏิบัติหรือไม่และต้องการแก้ไขหรือไม่

- 2 -

**นางสาวกณิการ์ แก้วเคียง** ในส่วนด้านแสงสว่างแนะนำการใช้เท่าที่จำเป็น ปิดเมื่อไม่มีผู้ใช้งาน

และคอมพิวเตอร์ ก็มีการตรวจสอบการใช้งาน ปิดจอภาพเมื่อไม่ใช้งาน ถอดปลั๊กไฟทุกครั้งที่ไม่ใช้งาน และใช้คอมพิวเตอร์ในงานของทางราชการเท่านั้น

**นางสาวจิราภรณ์ อินทรสกุล** ในส่วนด้านเครื่องปรับอากาศ เครื่องพิมพ์ และกระติกน้ำร้อน ได้ควบคุมและตั้งมาตรการและติดเวลาการใช้งาน

 ในส่วนด้านเครื่องถ่ายเอกสาร มีการตรวจสอบการใช้งาน และแนะนำ

การใช้เครื่อง โดยกดปุ่มพักเครื่องถ่ายเมื่อไม่ใช้งานและปิด- ถอดปลั๊ก

 ทุกครั้งเมื่อไม่ใช้งาน

**นายสายันห์ แก้วมณี** ในส่วนด้านรถยนต์ราชการ แนะนำการใช้รถส่วนกลาง การขับรถใน

 ความเร็วที่กำหนด มีการงวางแผนการใช้รถยนต์ร่วมกัน โดยเขียนใบขอ

อนุญาตเดินทางก่อนล่วงหน้าเพื่อสามารถใช้รถยนต์ร่วมกันและวางแผนเส้นทางก่อนเดินทาง มีการบันทึกระยะทางการใช้รถทุกครั้ง

มีการตรวจเช็คสภาพเครื่องยนต์ก่อนใช้งานและตรวจเช็คสมรรถนะของรถยนต์ ทุกระยะ ๕,๐๐๐ กิโลเมตร

**มติที่ประชุม** รับทราบ

**ระเบียบวาระที่ 4 เรื่องอื่น ๆ (ถ้ามี)**

-ไม่มี-

**ปิดประชุมเวลา** เวลา 14.30 น.

**ลงชื่อ.............................................................ผู้จดบันทึกการประชุม**

 (นางมารีเยาะ แปะแนะ)

**ลงชื่อ......................................................ผู้ตรวจรายงานการประชุม**

 (นางสาวกวินทรา มาหมัด)